ekvidistanse
Store norske leksikon,Geografi,Kart og geomatikk,Kartografi
Ekvidistanse er den vinkelrette avstanden i terrenget mellom høydekurvene (kotene) på et kart, altså høydeforskjellen mellom hver kote.
Høydekurvene går gjennom alle punkt i terrenget som har samme høyde i forhold til havnivået. I bratt terreng ligger høydekurvene tett inntil hverandre, mens de i flate områder har større avstand.Ekvidistansen varierer med målestokken og detaljrikdommen på kartet, for eksempel 1 meter på økonomiske kart i målestokk 1 : 1000 og 20 meter på topografiske kart i målestokk 1 : 50 000.Ofte er hver femte kote på et kart markert med en tykkere strek, kalt «tellekote» eller «tellekurve».